Országszerte összesen 4491 határsértőt fogtak el a rendőrök péntektől vasárnapig – tájékoztatta az ORFK az MTI-t.

Azt hiszi, Magyarország legnagyobb problémája a menekültkérdés? Akkor még nem járt a Keleti nemzetközi jegypénztárában. Kiderítettük, hogyan juthat nemzetközi vonatjegyhez megaláztatás nélkül.

A szegedi vízimentőket nem engedték át a szerbek a határon, ezért nem tudták kimenteni.

Hasmenéses tünettel vitték be az embereket.

Kiürítették az aluljárót, ahol több száz menekült tanyázott.

A szögesdrót kerítésről és a menekültellenes kampányról biztos hallott. Ezek a csoportok viszont titokban végzik a munkájukat. Ha az állam feladatait végzik el, miért ingyen? Érthetetlen dolgok történnek a pályaudvarok környékén.

Az összesítés szerint pénteken 1515, szombaton 1446, vasárnap 1530 volt az elfogottak száma. 16 gyanúsított ellen embercsempészés, 13 esetben pedig közokirat-hamisítás miatt indult büntetőeljárás. A 4491-es szám nem rekord egyébként, egy hete 4725 fő elfogásáról számolt be a rendőrség.

A legtöbb határsértőt mindhárom nap Csongrád megye déli részén fogtak el a megyei főkapitányság szerint.

Várkonyi Gergely elmondta, vasárnap 1311 embert, köztük 191 gyermeket tartóztattak föl, a legnagyobb csoport – 99 afgán, pakisztáni, szír, eritreai, szenegáli és mauritániai állampolgár – délelőtt Ásotthalom külterületén lépte át illegálisan a zöldhatárt. A határsértők ellen idegenrendészeti eljárás indult.

Egyébként sem volt tétlen az állomány, péntek és vasárnap között 72 óra alatt a rendőrök 153 személyi sérüléses közúti közlekedési baleset helyszínén intézkedtek, öt balesetben öten meghaltak, 35 baleset súlyos, 113 könnyű sérüléssel végződött.

A rendőrség összesen 2664 személyt fogott el, ebből 79 főt az ellenük érvényben lévő körözés alapján, 384 főt bűncselekmény elkövetésén értek tetten. 767 személyt állítottak elő, köztük 299 főt bűncselekmény elkövetésének gyanúja, és további 68 személyt ittas vezetés gyanúja miatt.